Diari Oficial de la Generalitat Valenciana


Sumari del DOGV 1565, del 14-06-1991 (1991/821513)

ORDRE de 23 de maig de 1991, de la Conselleria de Sanitat i Consum, per la qual es convoca concurs-oposició per a ocupar diversos llocs de treball de Veterinaris de l'Àrea de Salut.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   1565

Data del DOGV
:   14-06-1991

Secció del DOGV
:   AUTORITATS I PERSONAL

Número del document
:   1991/821513


Data del document
:   23-05-1991

Organisme emissor
:   Conselleria de Sanitat i Consum

Tipus de document
:   Ordre

ORDRE de 23 de maig de 1991, de la Conselleria de Sanitat i Consum, per la qual es convoca concurs-opsició per ocupar diversos llocs de treball de veterinaris d'àrea de salut.  
D'acord amb el que disposa el Decret 177/1990, de 29 d'octubre, del Consell de la Generalitat Valenciana (DOGV nº 1.419, de 09.11.90), pel qual s'aprova l?oferta d'ocupació de personal adscrit al Servei Valencià de Salut, Llei 8/87, de 4 de desembre del SVS, en relació amb el Decret 30/88, de 7 de març, del Consell de la Generalitat Valenciana, pel qual es defineixen i estructuren els serveis veterinaris, i en compliment dels Acords de juliol de 1990 amb els sindicats UGT, CC.OO. i CEMSATSE.  
Fent ús de els competències atribuïdes al Conseller de Sanitat i Consum en virtut del que estableix la disposició addicional primera del Decret 69/86, de 2 de juny, del Consell de la Generalitat Valenciana (DOGV no- 394, de 20.06.86) i el Decret 46/1988, de 12 d'abril, del Consell de la Generalitat Valenciana (DOGV no- 810, de 25.04.88), es convoca concurs-oposició per ocupar diversos llocs de treball de veterinaris, d'acord amb les següents  
BASES DE LA CONVOCATORIA  
1. Objecte de la convocatòria .  
1.1. Aquesta convocatòria té per objecte la selecció de personal, mitjançant concurs-oposició, pel sistema general d'accés lliure í de promoció interna, per ocupar diversos llocs de treball del grup A, funcionaris del sector d'administració especial, veterinaris d'àrea, dependents del Servei Valencià de Salut.  
El nombre total de places-convocades i la seua distribució per províncies són les especificades a l'annex I d'aquesta ordre, distribuïdes com segueix:  
- El nombre de vacants reservades al torn d'accés Lliure s'eleva a 128, de les quals 3 es reserven a la quota de discapacitats.  
-. El nombre de vacants reservades al torn de promoció interna s'eleva a 30.  
Les vacants reservades a la quota de discapacitats i al torn de promoció interna que no foren ocupades, s'acumularan a les del sistema general d'accés lliure.  
2. Condicions generals dels candidats.  
2.1. Per poder concórrer a aquestes proves selectives els aspirants hauran de complir els següents requisits:  
a) Ser espanyol.  
b) Haver complit els 18 anys i no ultrapassar de l'edat establerta en el seu cas.  
c) Posseir el títol de Llicenciat en veterinària..  
d) No patir malaltia o defecte físic que impedesca l'exercici de les corresponents funcions.  
e) No trobar-se inhabilitat penalment per a l'exercici de funcions públiques.  
f) No haver estat separat, mitjançant expedient disciplinari, de qualsevol administració o lloc de treball públic.  
g) Els aspirants que concórreguen pel sistema de promoció interna hauran de ser funcionaris de carrera, pertanyents al sector d'administració especial, del grup B de la Generalitat Valenciana, amb almenys dos anys d'antiguitat en aquesta relació i que ocupen Llocs de treball en les institucions sanitàries dependents del Servei Valencià de Salut.  
h) Podran optar a la quota de discapacitats aquells aspirants del torn d'accés lliure amb minusvàlues de grau igual o superios al 33 per cent i que ho facen constar expressament, en la sol·licitud de participació.  
, 2. 2. Els requisits establerts en l'apartat anterior, tant per als que aspiren pel sistema d'accés lliure com per als de promoció interna, s'hauran de complir en el moment de la finalització del termini de presentació de sol·licituds i mantenirse durant tot el procés selectiu fins al moment de la presa de possessió.  
3. Aspirants amb discapacitació.  
El tribunal establirà per a les persones discapacitades que així ho sol·liciten, les adaptacions necessàries per a la realització de les proves. A aquest efecte els interessats hauran de formular la petició corresponent amb la sol·licitud de participació en aquest concurs-oposició.  
4. Presentació de sol·licituds.  
4.1. Els qui desitgen prendre part en aquestes proves selectives hauran de formalitzar la sol·licitud, segons el model de l'annex II.  
4.2. Les sol·licituds es dirigiran al Director del Servei Valencià de Salut en el termini de quinze dies hàbils comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
Les sol·licituds es presentaran, original i còpia, directament al registre d'entrada de les delegacions del Servei Valencià de Salut, a València, Gran Via Ferran el Catòlic, 74, 46709, València; a Alacant, c/ Girona, 26, 03545, Alacant; i a Castelló, Hort de Soguers, 12, 12992, Castelló, i la Gerència de l'Àrea d'Alcoi, c/ Onofre Jordà, 21, 03220, Alcoi. L'original quedarà en poder de l'Administració i la còpia sera tornada a l?interessat per què puga justificar la presentació de la sol·licitud dins del termini i en la forma escaient. Les sol·licituds podran presentar-se, igualment, a través del procediment establert a l'art. 66 de la Llei de Procediment Administratiu.  
4.3. Amb la sol·licitud els concursants hauran d'aportar  
els següents documents:  
a) Fotocòpia del DNI.  
b) Justificant original d'ingrés dels drets d'examen.  
c) Documentació acreditativa dels mèrits que els concursants desitgen de fer valdre davant el tribunal, d'acord amb el barem que consta a l'annex III.  
d) Els aspirants que concórreguen pel torn de promoció interna hauran d'acreditar que reuneixen les condicions exigides en la Base 2.1.g) d'aquesta convocatòria mitjançant certificació expedida pel gerent o director, si s'escau, de la institució o centre on presta els seus serveis.  
e) Els aspirants que concórreguen a la quota de discapacitats hauran de presentar, amb la sol·licitud certificació de la Conselleria de Treball i Seguretat Social o òrgan competent d'altres administracions públiques que acredite una discapacitació igual o superior al 33 per cent.  
5. Drets d'examen.  
Els drets d'examen seran de 2.500 pessetes, per a tots els aspirants, i s'ingressaran en els comptes corrents que tot seguit es detallen:  
Alacant. Caixa d'Estalvis del Mediterrani; Compte Corrent no- 001-0640040-93; Oficina Principal.  
Castelló. Banco Bilbao Vizcaya; Compte Corrent nº 125007; Oficina Principal.  
València. Banc de València; Compte Corrent no- 41708-49; Oficina Principal.  
Alcoi. Banco Banesto; Compte Corrent no- 773506-639; Oficina Principal.  
6. Admissió d'aspirants.  
6.1. Per ser admesos a la realització de les proves selectives, quant a les condicions generals dels aspirants, serà suficient amb la declaració d'aquestes en el moment de la presentació de la sol·licitud, i hauran de ser acreditades en el termini de vint dies hàbils següents a la publicació de la relació d'aprovats a què es refereix l'art. 19.1 del Decret del Consell 69/86, de 2 de juny, pel qual s'aprova el reglament de selecció de personal i provisió de llocs de treball de la Generalitat Valenciana.  
6.2. Finalitzat el termini de presentació de instàncies i comprovat el pagament dels drets d'examen, el Director del Servei Valencià de Salut dictarà resolució per la qual s'aprovarà la llista provisional d'aspirants admesos i exclosos a la realització de les proves. En la mencionada llista, que serà publicada al Diari Oficial de la Generalitat Valenciana, figurarà el nom i cognoms dels concursants, amb indicació, si s'escau, de la causa d'exclusió i del termini de reparació de defectes.  
Els concursants disposaran d'un termini de 10 dies hàbils comptadors a partir de l?endemà de la data de publicació de la resolució, als efectes de presentació d'al·legacions i de reparació de defectes, davant la direcció del Servei Valencià de Salut, segons que estableix l'article 71 de la Llei de Procediment Administratiu.  
6.3. Transcorregut el termini anterior, reparats els defectes i vistes les reclamacions, es publicarà la llista definitiva d'admesos i exclosos en la mateixa forma que la llista provisional. Contra la resolució de la direcció del Servei Valencià de Salut, la qual aprove la llista definitiva, es podran interposar els recursos que s'especifiquen en la base 9.  
6.4. En la resolució, amb la llista definitiva d'admesos s'establirà també amb un mínim de quinze dies d'antelació la data, el Lloc i l'hora de començament dels exercicis. A aquest efecte, l'ordre d'actuació s'iniciarà per la Lletra "h", d'acord amb el sorteig realitzat el dia 22 de juny de 1990 (Resolució del Director de l'Institut Valencià d'administració Pública, de 22.06.1990, DOGV no- 1.339, de 04.08.90).  
Els aspirants que pretenguen concórrer pel torn de promoció interna i no acrediten en la manera prevista en la base 3.3.d) d'aquesta convocatòria complir les condicions generals a què es refereix la base 2.1.g) seran considerats com a aspirants pel torn d'accés lliure, a tots els efectes.  
7. Desenvolupament de proves selectives i qualificació.  
7.1. El procediment de selecció dels aspirants constarà de les següents fases:  
7.1.1. Oposició.  
7.1.2. Concurs.  
7.2. La fase d'oposició constarà dels següents exercicis, que no seran eliminatoris.  
7.2.1. Primer exercici: de caràcter obligatori per a tots els aspirants, consistirà en la realització d'un test de coneixements, en el termini màxim de dues hores, sobre les matèries relacionades a l'annex IV, i el nombre de preguntes serà determinat pel tribunal. Aquest exercici tindrà una valoració de 0 a 7 punts.  
7.2.2. Segon exercici: igualment, de caràcter obligatori, constarà de dues parts:  
Primera part: realitzar un supòsit pràctic sobre les funcions del lloc veterinari d'àrea, elegit d'entre tres proposats pel tribunal, en el termini màxim de dues hores. Aquest exercici serà Llegit o si s'escau comentat públicament davant el tribunal pels aspirants, amb el previ assenyalament de dia i hora; en finalitzar les lectures previstes per a cada jornada es faran públiques les seues qualificacions.  
Segona part: consistirà en la realització de l'entrevista a què es refereix l'art. 9.c) del Decret 69/86, de 2 de juny, que es farà a continuació de la lectura individual dels temes desplegats en la primera part.  
La valoració global d'aquest exercici serà de 0 a 3 punts.  
7.2.3. La qualificació final de la fase d'oposició es determinarà per la suma de les puntuacions obtingudes en els distints exercicis i serà superada pels qui obtinguen cinc punts sense límit sobre el nombre d'aprovats de l'esmentada fase.  
Per a això es configuraran per separat tres relacions corresponents respectivament al torn d'accés Lliure, al torn de promoció interna i a la quota de discapacitats, i cadascuna d'elles s'ordenaran de major a menor puntuació.  
7.3. Fase de concurs: als aspirants que hauran superat la fase d'oposició els seran valorats els mèrits aportats i acreditats per part del tribunal, d'acord amb el barem que es relaciona a l'annex, III.  
7.3.1. Els mèrits continguts en el barem sols seran valorables fins al dia de publicació de la convocatòria al Diari Oficial de la Generalitat Valenciana.  
7.3.2. La puntuació obtinguda en la fase de concurs s'afegirà a l'obtinguda en la fase d'oposició, per tal de determinar la qualificació final de cada aspirant i sempre que aquesta darrera haja estat superada.  
S'elaborarà una relació per als qui accedesquen pel torn d'accés Lliure, per als de promoció interna i per als de quota de discapacitats. Aquestes relacions s'ordenaran per puntuació de major a menor i s'interrompran quan el nombre d'inclosos en cadascuna d'elles coincidesca amb el nombre de vacants convocades per torn i quota, i constituiran les Llistes dels aspirants que han superat les proves selectives.  
7.4. Els exàmens es realitzaran a València ciutat.'  
7.5. Els aspirants seran convocats per a cada exercici en crida única, i seran exclosos de l'oposició els qui no hi comparesquen, tret dels casos degudament justificats i Lliurement apreciats pel tribunal.  
Els membres del tribunal qualificador i el personal col·laborador no permetran l'accés a la sala on es realitze l'exercici a aquelles persones que hi compareguen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI o del resguard amb fotografia, del passaport o del permís de conduir, sense que a aquest efecte siguen vàlides les fotocòpies compulsades dels esmentats documents. Igualment, caldrà aportar-hi, per si calgués, l'exemplar de sol·licitud de participació en les proves presentat al seu dia.  
7.6. Els aspirants que hauran superat el primer exercici Lliuraran, en el moment de la lectura del segon exercici, les seues dades personals amb una fotografia, segons el model que se'ls facilitarà abans de l'exercici.  
7.7. Començades les proves, l'anunci de la realització de la resta d'exercicis es farà públic per part del tribunal al local on s'haurà realitzat l'anterior, i a les delegacions del Servei Valencià de Salut a València, Castelló i Alacant, i també en la Gerència de l'Àrea de Salut d'Alcoi, amb una antelació de 48 hores com a mínim, d'acord amb el que preceptua l'art. 17 del Decret del Consell 69/86, de 2 de juny, pel qual s'aprova el reglament de selecció de personal i provisió de Llocs de treball de la Generalitat Valenciana.  
8. Llista d'aprovats i presentació de documents.  
8.1. En finalitzar la fase d'oposició el tribunal farà pública als serveis centrals del SVS, a les seues delegacions a València, a Alacant i a Castelló i Gerència d'Àrea de Salut d'Alcoi, la relació d'aspirants que hauran superat la dita fase.  
8.2. Finalitzada la fase de concurs, el tribunal farà pública, als Llocs mencionats al paràgraf anterior, les relacions amb la puntuació final a què es refereix la base 7.3.2. que constituiran la llista dels aspirants que hauran superat les proves, per ordre de puntuació. En cap cas el tribunal no podrà declarar que han superat les proves selectives un nombre superior d'aspirants a les places convocades.  
El tribunal elevarà al Director del Servei Valencià de Salut les Llistes d'aspirants que hauran superat les proves per ordre de puntuació per tal de ser inserides al Diari Oficial de la Generalitat Valenciana.  
8.3. En el termini de vint dies hàbils comptadors des de la publicació de la relació d'aprovats a què es refereix el número 7.2., els aspirants hauran de presentar davant les delegacions del SVS a València, a Alacant i a Castelló i a la Gerència d'Àrea de Salut d'Alcoi, els següents documents:  
8.3.1. Certificat de naixement Lliurat pel registre civil corresponent o fotocòpia del DNI degudament compulsada.  
8.3.2. Fotocòpia legalitzada o compulsada per l'òrgan competent de la comunitat autònoma o de l'administració de l'Estat del títol acadèmic requerit.  
8.3.3. Declaració jurada o promesa de no trobar-se inhabilitat per a l'exercici de funcions públiques ni haver estat separat, mitjançant expedient disciplinari, de qualsevol administració pública o lloc de treball públic.  
8.3.4. Certificat mèdic acreditatu de no patir malaltia o defecte físic que impedesca l'exercici de les corresponents funcions, Lliurat pel SVS o pels organismes competents de les comunitats autònomes.  
8.3.5. Promesa o jurament de no ser incompatible, si s'escau.  
Si dins del termini indicat, tret de casos de força major, no es presenta la documentació, o no s'hi reflecteix clarament que es compleixen, en la data de la convocatòria les condicions i requisits exigits, això produirà la invalidesa de les actuacions de l'interessat, i pel que fa a aquest, la nul·litat subsegüent dels actes del tribunal, sense perjudici de la responsabilitat en què pogués haver incorregut per falsedat en la seua instància.  
En aquest supòsit el tribunal podrà proposar addicionalment la inclusió en les relacions a què es refereix la base 7.2 d'un nombre igual al d'exclosos seguint els criteris establerts en la base 8.  
9. Nomenament d'habilitats i adjudicació de llocs de treball.  
9.1. Transcorregut el termini de presentació de la documentació i una vegada comprovat el compliment dels requisits, el Director del SVS dictarà resolució, que es publicarà al Diari Oficial de la Generalitat Valenciana, incloent-hi la llista de personal que ha superat les proves selectives, per ordre de puntuació, distingint-hi els que ho han fet pel torn de lliure accés, els que ho han fet pel torn de promoció interna i els que ho han fet pel torn de discapacitats, i es procedirà al seu nomenament corn a personal habilitat.  
9.2. Amb la resolució a què es refereix el paràgraf anterior es publicarà la convocatòria per a la provisió dels llocs de treball oferits, d'acord amb el que estableix l'art. 20 del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana que s'efectuarà d'acord amb la preferència dels aprovats per rigorós ordre de puntuació.  
D'acord amb el que preceptua l'art. 50 del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refàs de la Llei de la Funció Pública Valenciana, els aspirants que hauran superat les proves selectives pel procediment de promoció interna, gaudiran de preferència sobre el personal que les supere pel torn d'accés Lliure i de la quota de discapacitats, per ocupar els Llocs de treball vacants oferits, respectant, si s'escau, els requisits dels diferents Llocs.  
10. Tribunal.  
10.1. El tribunal qualificador d'aquest concurs serà constituït pels següents membres:  
President. El Director del Servei Valencià de Salut o persona en qui delegue.  
Vocals. Dos vocals designats a proposta del Director del S.V.S., pertanyents al S.V.S.  
- Un vocal, designat a proposta del Secretari General de la Conselleria de Sanitat i Consum.  
- Dos vocals, designats a proposta del Director del SVS, representants de les organitzacions sindicals, elegits entre les més representatives a nivell de comunitat autònoma.  
Secretari. Serà designat pel tribunal d'entre els seus membres.  
La designació nominal del tribunal serà anunciada amb la resolució que aprove la llista provisional d'admesos i exclosos, i serà efectuada pel Conseller de Sanitat i Consum, d'acord amb l?Ordre de 22 de març de 1990, de la Conselleria de Sanitat i Consum (DOGV no- 1.280, de 06.04.90).  
El tribunal, per a la realització de les proves podrà designar els col·laboradors, ajudants i assessors especialistes que estime oportuns.  
10.2. Els membres del tribunal, col·laboradors, ajudants  
i assessors especialistes estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu. Així mateix se n'hauran d'abstenir aquells que hagueren realitzat tasques de preparació d'aspirants a proves selectives en els cinc anys anteriors al començament d'aquest es proves.  
10.3. Els tribunals tindran la categoria primera de les re  
plegades a l'article 33, punt 2, del R. Decret 236/88, de 4 de març (BOE de 19 de març), i la quantia que percebran serà l?establerta a l'annex IV de la Circular d?1 de juny de 1990, de la Intervenció General (DOGV de 15 de juny de 1990), per la qual es fixen les quanties de les indemnitzacions segons el Decret del Consell 200/85, de 23 de desembre.  
10.4. A l'efecte de comunicacions i la resta d'incidències el tribunal tindrà la seua seu al Servei Valencià de Salut, c/ Roger de Llúria, no- 19, 46290, València.  
11. Règim jurídic i recursos.  
11.1. Aquesta convocatòria es regirà per les seues bases; per la Llei 10/85, de 31 de juliol, de la Funció Pública Valenciana, Decret 69/85, de 2 de juny, pel qual s'aprova el reglament de selecció de personal i provisió de llocs de treball i supletòriament, per les normes estatals que hi resulten d'aplicació.  
11.2. Contra aquesta convocatòria , les seues bases i tots els actes administratius que siguen dictats en la seua execució, es podrà interposar recurs de reposició, en el termini d'un mes comptador a partir de l?endemà de la publicació de l'acte recorregut, davant el Conseller de Sanitat i Consum, d'acord amb l'article 10 de l?Ordre de 22 .03.90, de la Conselleria de Sanitat i Consum (DOGV nº 1.280, de 6/4/90). Contra els actes de tràmit que siguen susceptibles de recurs d'alçada, aquest s'hi podrà interposar davant el Conseller de Sanitat i Consum, d'acord amb la disposició addicional quarta de l?Ordre de 22.03.90, anteriorment mencionada, en el termini de 15 dies a partir de la data de l'acte recorregut. Les resolucions d'ambdós recursos podran ser impugnades davant la jurisdicció contenciosa administrativa.  
València 23 de maig de 1991.  
El Conseller de Sanitat i Consum,  
JOAQUIN COLOMER SALA  
ANNEX I  
Distribució de places de veterinaris  
d?àrees. de salut per províncies  
 València 131  
 Castelló 19  
 Alacant 8  
 TOTAL 158  
ANNEX 11  
Sol·licitud admissió al concurs oposició per ocupar diversos  
llocs de treball de veterinaris d'àrea de salut  
Convocatòria:  
1. Categoria 2. Data DOGV/B0E Convocatòria  
 Veterinari d'área  
Dades personals:  
3. Primer Cognom 4. Segon cognom 5. Nom  
6. DNI 7. Data naix. 8. Nacionalitat 9. Domicili  
10. Municipi 11. Província l2 Codi Postal 13. Teléfon  
14. FA(1): Lliure Promoció interna Minusválid  
15. Titulació 16- Centre d'expedició  
EXPOSA:  
Que compleix tots els requisits que s'exigeixen per participar en l'esmentada convocatòria i SOL·LICITA: Que aquesta sol·licitud siga admesa al concurs-oposició per ocupar diversos llocs de treball de veterinaris d'àrea de salut, i per això s'hi adjunten els documents exigits en les bases de la convocatòria que al dors es relacionen.  
 Valéncia d de 1991  
(Signatura)  
(1) Forma d'accés: assenyaleu amb una x la que corresponga.  
IL·LM. SR. DIRECTOR DEL SERVEI VALENCIA DE SALUT  
Relació de documents que s'hi adjunten  
1r. Fotocòpia DNI  
2n. Justificant original d?ingrés dels drets d'examen.  
3r. Documentació acreditativa dels mèrits.  
4t. Altres documents.  
ANNEX III  
Barem veterinaris  
1. a) Estudis de llicenciatura en veterinària: (màxim l).  
- Cada matrícula d'honor 1  
- Cada excel-lent 0'5  
- Cada notable 0'25  
No s'hi valoraran les assignatures d'idiomes, religió, formació política i educació   
física. La suma de les puntuacions es dividirà pel nombre total d?assignatures   
avaluades (27), on s'expressarà el quocient amb els dos primers decimals.  
b) Grau de llicenciat (amb premi extraordinari o excel·lent 0'2 punts més) 0'3  
c) Grau de doctor (amb "cum laude" o excel·lent 0'25 punts més) 0'75  
d) Per cada matrícula d'honor o excel·lent en els cursos monogràfics de doctorat   
0?1 punts fins un màxim d? 0'5  
2. a) Diplomat en sanitat 0'75  
b) Oficial sanitari 1  
c) Máster en salut pública reconegut per una entitat pública 1?25  
3. a) Cursos d?especialització en salut pública amb 40 hores  
o més, 01 punts fins un màxim d 1  
b) - Per cada treball de caràcter divulgatiu i publicat sobre temes relacionats   
amb la salut pública, cadascun 0'05 punts fins un màxim d 0'3  
- Participació en congressos i seminaris, com a ponent o per tramesa de   
documentació sobre temes relacionats amb la salut pública, per cada   
treball 01 punt fins un màxim d 0'3  
- Activitat docent impartida en cursos d?interès sanitari 0'4  
c) Per cada treball d?investigació i publicació sobre temes relacionats amb la  
 salut pública 0'5 punts fins un màxim d 2  
4. a) Serveis prestats en serveis regionals de salut com a veterinari, se n'assolirà   
la puntuació màxima amb un temps de prestació de dos anys i es valorará per   
cada més 0'22 fins un màxim d 5?2  
b) Serveis prestats en la resta de l'administració sanitària com a veterinari, i en   
serà el valor d'un mes 0'05 fins un màxim 4'8  
5. Coneixement del valencià acreditat per la Junta Qualificadora de Coneixements  
de Valencià:  
- Coneixements orals 0'2  
- Grau elemental 0'4  
- Grau mitja 0'6  
- Grau superior 0'8  
ANNEX IV  
Tema 1. Les fonts del Dret: jerarquia, lleis i reglaments. Decrets legislatius i decrets lleis. El principi de legalitat de l'activitat administrativa.  
Tema 2 L'Estat: concepte, evolució i elements. La Constitució Espanyola de 1978. Les Corts Generals: composició i funcions. Procediment per a l?elaboració de les lleis.  
Tema 3. L'Administració Pública en la constitució. El Govern: funcions i potestats. Designació i remoció del Govern i del seu president. Composició del Govern. El control del Govern per les Corts Generals.  
Tema 4. Les comunitats autònomes: estructura. Estatut d'Autonomia. La distribució de competències entre l?Estat i les comunitats autònomes. Estatut de la Comunitat Autònoma Valenciana. El Consell.  
Tema 5. La Conselleria de Sanitat i Consum de la Generalitat Valenciana. El conseller El secretari general i els directors generals: funcions i comeses. Estructura orgànica de la Conselleria en serveis centrals i territorials.  
Tema 6. El Servei Valencià de Salut. El Consell d'administració. El director. El Consell de Salut: funcions i comeses. Els òrgans de gestió del Servei Valencià de Salut: serveis centrals. Àrees de salut: òrgans i funcions. Zones bàsiques de salut. Ordenació dels serveis veterinaris de la Conselleria de Sanitat i Consum. Competències i funcions en les unitats i seccions d'higiene dels aliments. Indicadors d'activitats.  
Tema 7. Els actes administratius: conceptes, classes i elements. La Llei de Procediment Administratiu. Bases de procediment. Idea general de la iniciació, ordenament i terminació del procediment administratiu. Procediments especials.  
Tema 8 La Llei General de Sanitat. Característiques bàsiques.  
Programa específic veterinaris  
1. Contaminació microbiana dels aliments. Control sanitari dels processos de producció i comercialització dels aliments. El mostratge dels aliments. Plans de mostratge i mètodes.  
2. Formalització de l'activitat inspectora. Infraccions i sancions en matèria sanitària i de defensa del consumidor i usuari. Procediment sancionador. Legislació.  
3. Causes d'alteració i principis generals de conservació dels aliments. Processos de conservació.  
4. Toxiinfeccions alimentàries. Factors contribuents i etiologia. Actuacions front a aparicions epidèmiques.  
5. Zoonosis transmeses pels aliments.  
6. L'educació sanitària en els programes d'higiene alimentària: control de manipuladors d'aliments. Legislació aplicable a la Comunitat Valenciana.  
7. Emmagatzemament i transport d'aliments i productes alimentaris. Emmagatzemament frigorífic i no frigorífic. Transport a temperatura regulada. Condicions de les instal·lacions. Control sanitari. Reglamentació tècnico-sanitària.  
8. La carn com a agent transmissor de malalties. Vigilància i control sanitari de la manipulació de la carn, producció, distribució i comercialització. Reglamentació tècnico-sanitària.  
9. Escorxadors. Tipus. Control sanitari. Funcions dels veterinaris. Reglamentació tècnico-sanitària.  
10. Indústries càrniques. Classificació. Vigilància i control sanitari de la producció, distribució i comercialització. Reglamentació tècnico-sanitària.  
11. Peix i productes de la pesca. Característiques de frescor i alteracions. Depuració de mol·luscos. Control sanitari. Reglamentació tècnico-sanitària.  
12. Llet i derivats lactis. Alteracions i adulteracions que suposen risc per a la salut. Vigilància i control sanitari. Reglamentació tècnico-sanitària.  
13. Ous i ovoproductes. Possibles riscs per a la salut. Vigilància i control sanitari de la producció, distribució i comercialització. Reglamentació tècnico-sanitària.  
14. Fruites, verdures, i hortalisses. Alteracions que comporten risc per a la salut. Control sanitari de magatzems i centrals hortofrutícoles i la seua legislació.  
15. Aliments enllaunats. Prócessos de fabricació. Tipus més freqüents d'alteració i causes. Contaminació abiòtica.  
16. Plats preparats: pre-cuinats i cuinats. Procediment de conservació. Característiques. Vigilància i control sanitari de la producció, distribució i comercialització. Reglamentació tècnico-sanitària.  
17. Gelats. Vigilància i control sanitari de l'elaboració, circulació i venda. Possibles riscs per a la salut. Reglamentació tècnico-sanitària.  
18. Mel. Norma de qualitat per a la mel. Higiene del producte, Etiquetatge i envasament. Legislació.  
19. Additius. Principis generals per a la seua utilització. Criteris d'avaluació de la innocuïtat d'un additiu alimentari. Control sanitari. Reglamentació tècnico-sanitària.  
20. Restauració col·lectiva. Tipus. Riscs sanitaris i control dels mejadors col·lectius i de les indústries dedicades a la preparació i distribució de menjars. Legislació.  
21. Control tècnico-sanitari del comerç al detall de l'alimentació i de la venda fora d'un establiment comercial permanent. Reglamentació tècnico-sanitària.  
22. Residus de contaminants específics en els aliments: contaminació dels aliments amb substàncies inhibidores, hormonals i estimuladores del creixement. Pla Nacional de Residus de Carns; legislació.  
23. Plaguicides: possibles riscs per a la salut. Límits màxims de residus i de seguretat. Control sanitari. Legislació sobre el seu ús.  
24. Envasos, aparells i utensilis d'ús alimentari. Tipus d'envasos. Riscs i control sanitari. Legislació.  
25. Condicions generals de neteja i d'higiene de les indústries d'aliments.  
26. Legislació alimentària. El Codi Alimentari Espanyol. Reglamentacions tècnico-sanitàries. Normes de qualitat. Disposicions de la CEE.  
27. Ordenació de les indústries alimentàries. Classificació i identificació. Registre Sanitari d'Indústries i Establiments Alimentaris.